พัก โบ-ย็อง

พัก โบ-ย็อง (; เกิด 12 กุมภาพันธ์ ค.ศ. 1990) เป็นนักแสดงชาวเกาหลีใต้ เธอเป็นที่รู้จักกันเป็นอย่างดีจากบทนำในภาพยนตร์เรื่อง ลูกหลานใครหว่า? ป่วนซ่านายเจี๋ยมเจี้ยม (2008), วูฟบอย (2012) และ On Your Wedding Day (2018) และละครโทรทัศน์เรื่องสาวขี้อายกับยัยผีจอมหื่น (2015), สาวน้อยจอมพลัง โดบงซุน (2017), ลูกแก้วคืนวิญญาณ (2019) และ Doom at Your Service (2021)

 อาชีพ 
 การเริ่มต้นอาชีพในช่วงต้น 
ก่อนที่เธอจะเปิดตัวทางด้านการแสดงอย่างเป็นทางการในปี ค.ศ. 2006 เธอได้แสดงในภาพยนตร์สั้นเรื่อง Equal ในปี ค.ศ. 2005 หนังสั้นเรื่องนี้ได้รับรางวัล Challenging Reality Awards จากเทศกาลภาพยนตร์เยาวชนนานาชาติกรุงโซล ครั้งที่ 7 เธอปรากฏตัวทางโทรทัศน์ในโฆษณาสาธารณะของ Korea Hydro & Nuclear Power เมื่อเธอยังเรียนอยู่ในระดับมัธยม

 2006-2010 
เธอเปิดตัวการแสดงอย่างเป็นทางการในซีรีส์ทางโทรทัศน์เรื่อง Secret Campus ปี ค.ศ. 2006 ร่วมกับนักแสดงหน้าใหม่ อี มิน-โฮ โดยผลงานที่โดดเด่นในช่วงเริ่มต้นอาชีพการแสดงของเธอ ได้แก่ ละครประวัติศาสตร์เรื่อง บันทึกรักคิมชูซอน สุภาพบุรุษมหาขันทีในบทพระนางเชฮ็อน พระมเหสีองค์ที่ 2 ของพระเจ้าซ็องจง กษัตริย์องค์ที่ 9 แห่งราชวงศ์โชซ็อนในวัยเด็ก และละครวัยรุ่นที่ได้รับรางวัล Peabody เรื่อง Jungle Fish คู่กับ คิม ซู-ฮย็อน อิงจากเรื่องจริงที่แสดงให้เห็นถึงแรงกดดันของนักเรียนในการเข้าศึกษาในวิทยาลัยและมหาวิทยาลัยที่มีชื่อเสียง

เธอโด่งดังหลังจากแสดงประกบ ชา แท-ฮย็อน ในภาพยนตร์ตลกเรื่อง ลูกหลานใครหว่า? ป่วนซ่านายเจี๋ยมเจี้ยม กลายเป็นภาพยนตร์ที่ทำรายได้สูงสุดในปี ค.ศ. 2008 และเป็นหนึ่งในภาพยนตร์ที่ยิ่งใหญ่ที่สุดของเกาหลี วาไรตี้อธิบายว่า "ยอดเยี่ยม" สำหรับบทบาทของเธอในฐานะคุณแม่วัยรุ่น การแสดงที่ได้รับการยกย่องทำให้เธอกวาดรางวัลนักแสดงหญิงหน้าใหม่ยอดเยี่ยมในปี ค.ศ. 2009 นอกจากนี้ เธอยังได้รับการขนานนามว่าเป็น "น้องสาวคนเล็กแห่งชาติ" เนื่องจากความสำเร็จจากการแสดงภาพยนตร์เรื่องนี้ จากนั้นเธอก็แสดงในภาพยนตร์สั้นที่กำกับโดย อี ฮย็อน-ซึง เรื่อง If You Were Me 4 ในปี ค.ศ. 2009

อย่างไรก็ตาม ในปี ค.ศ. 2010 เธอเกิดข้อพิพาททางกฎหมายหลายครั้งกับบริษัทที่ดูแลเธอในขณะนั้น และบริษัทผู้สร้างภาพยนตร์ก็ทำให้เธอต้องถูกฟ้องร้องและไม่สามารถทำงานได้

 2011-2014 
หลังจากที่เธอได้รับมอบหมายให้เป็นทูตประชาสัมพันธ์เทศกาลภาพยนตร์ Pucheon International Fantastic Film Festival ปี ค.ศ. 2011 เธอได้กลับมาแสดงอีกครั้งในภาพยนตร์เรื่อง Don't Click ซึ่งเป็นภาพยนตร์ระทึกขวัญสยองขวัญในปี ค.ศ. 2012 ต่อมาในปีนั้น เธอได้แสดงร่วมกับ ซง จุง-กิ ในภาพยนตร์โรแมนติกแฟนตาซีเรื่อง วูฟบอย ซึ่งมียอดผู้เข้าชมมากกว่า 7 ล้านคนและกลายเป็นหนึ่งในภาพยนตร์แนวประโลมโลกที่ประสบความสำเร็จมากที่สุดตลอดกาลของเกาหลี เพลงที่ตัวละครของเธอร้องในภาพยนตร์คือเพลง "My Prince" ได้ปล่อยออกมาในรูปแบบดิจิทัลซิงเกิลและรวมอยู่ในเพลงประกอบภาพยนตร์

ในปี ค.ศ. 2013 เธอได้ร่วมแสดงใน Law of Jungle ซึ่งเป็นรายการสารคดีเรียลลิตี้ที่เธอและนักแสดงตลก คิม บย็อง-มัน และคนดังอีกหลายคนต้องสำรวจและเอาชีวิตรอดในถิ่นทุรกันดารของนิวซีแลนด์

เธอทิ้งตัวละครที่ไร้เดียงสาและน่ารัก เพื่อรับบทเป็นหัวหน้าแก๊งนักเรียนหญิงในโรงเรียนมัธยมใน Hot Young Bloods (2014) ซึ่งเป็นซีรีส์วัยรุ่นแนวโรแมนติกคอมมาดี้ในช่วงทศวรรษที่ 80 เธอซึ่งเกิดในจังหวัดชุงช็องเหนือ กล่าวว่าเธอสนุกกับการพูดภาษาถิ่นภาคใต้ เธอบอกว่ามันยาก เพราะเป็นการผสมผสานระหว่างภาษาจอลลาและชุงชอง

 ชีวิตส่วนตัว 
เธอเกิดที่เทศมณฑลจ็องพย็อง จังหวัดชุงช็องเหนือ เธอเป็นลูกสาวคนที่สองในบรรดาลูกสาวสามคน พ่อของเธอรับราชการเป็นทหารในหน่วยรบพิเศษเป็นเวลา 34 ปี เธอจบการศึกษาจากโรงเรียนประถมศึกษาจ็องพย็อง, โรงเรียนมัธยมหญิงจ็องพย็อง, Daesong Girls'Commercial High School และภาควิชาศิลปะการแสดงเอกการละครและภาพยนตร์ของมหาวิทยาลัยดันกุก

 ผลงานการแสดง 

 ภาพยนตร์ 
YearTitleRoleNotes 2005 Equal Kim Da-mi Short film 2008 Our School's E.T. Han Song-yi  The ESP Couple Hyun-jin  Scandal Makers Hwang Jung-nam / Hwang Jae-in  2009 If You Were Me 4 Kim Hee-soo Segment: Relay  2011 Rio Jewel Voice only, Korean dub 2012 Don't Click Se-hee  วูฟบอย ซุน-อี / อึน-จู  2013 Snow Queen Gerda Voice only, Korean dub  2014 Hot Young Bloods Park Young-sook 2015 The Silenced Cha Ju-ran / Shizuko  Collective Invention Ju-jin  You Call It Passion Do Ra-hee  2018 On Your Wedding Day Hwan Seung-hee   Concrete Utopia Myung-hwa 

 ละครโทรทัศน์ 
YearTitleRoleNetwork 2006 Secret Campus Cha Ah-rang EBS 2007 Witch Yoo Hee young Ma Yoo-heeSBS  Mackerel Run Shim Chung-ah  บันทึกรักคิมชูซอน สุภาพบุรุษมหาขันที ยุน โซ-ฮวา (วัยเด็ก) 2008 Jungle Fish Lee Eun-sooKBS2  Strongest Chil Woo Choi Woo-young (cameo)  Star's Lover young Lee Ma-ri (cameo) SBS  2015 สาวน้อยขี้อายกับยัยผีจอมหื่น นา บง-ซอน tvN  2017 สาวน้อยจอมพลัง โดบงซุน โด บง-ซุน JTBC  2019 ลูกแก้วคืนวิญญาณ โก เซ-ยอน / อี มี-โดtvN  2021 Doom at Your Service Tak Dong-kyung 

 อ้างอิง 

 แหล่งข้อมูลอื่น 


 Park Bo-young ที่ V Live



 Park Bo-young at BH Entertainment

หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:บุคคลจากจังหวัดชุงช็องเหนือ